สายสวรรค์ ขยันยิ่ง

สายสวรรค์ ขยันยิ่ง ชื่อเล่น หนิง (เกิด 14 ตุลาคม พ.ศ. 2514) เป็นผู้ประกาศข่าวและพิธีกรรายการโทรทัศน์ ของสถานีโทรทัศน์ไอทีวีมานานกว่า 10 ปี และสถานีโทรทัศน์ทีไอทีวี และหลังจากสถานีโทรทัศน์ทีไอทีวีปิดตัวลงได้ไม่นาน เธอก็ได้มาเป็นผู้ประกาศข่าวเช้าในรายการ จมูกมด ของทางสถานีโทรทัศน์สีกองทัพบกช่อง 7 ในระยะหนึ่ง ต่อมาเธอได้เซ็นสัญญาเป็นผู้ประกาศข่าว ของทางสถานีโทรทัศน์ไทยทีวีสีช่อง 3  ปัจจุบัน เธอทำหน้าที่เป็นสื่อมวลชนอิสระ

 ประวัติและการทำงาน 

สายสวรรค์ ศึกษาระดับประถมศึกษา โรงเรียนเชียงรายวิทยาคม ระดับมัธยมศึกษา วิทยาลัยนาฏศิลปเชียงใหม่ ระดับปริญญาตรี คณะนาฏศิลป์และดุริยางค์ ภาควิชา/สาขา นาฏศิลป์ไทย สถาบันเทคโนโลยีราชมงคล เริ่มงานแรกเป็นครูสอนวิชานาฏศิลป์ที่ วิทยาลัยนาฏศิลปนครศรีธรรมราช เป็นเวลา 5 ปี ต่อมาได้เข้าร่วมประกวดเวทีไอทีวี อะวอร์ด ในขณะที่กำลังศึกษาต่อในระดับปริญญาโท ศิลปศาสตรมหาบัณฑิต สาขาวิชานาฏยศิลป์ไทย จุฬาลงกรณ์มหาวิทยาลัย และได้รับรางวัลชนะเลิศประเภทผู้ประกาศข่าวหญิง จึงได้เข้าทำงานเป็นผู้ประกาศข่าวทางสถานีโทรทัศน์ไอทีวี เมื่อปี พ.ศ. 2540 ต่อมาทำหน้าที่เป็นโปรดิวเซอร์และเป็นผู้ดำเนินรายการ เมืองไทยเช้านี้, วาไรตี้ข่าวภาคเช้า จนได้เป็นผู้ประกาศข่าวภาคเที่ยงและภาคค่ำ และเป็นผู้จัดการแผนกผู้ประกาศที่ไอทีวี และเป็นพิธีกรรายการ คืนนี้กับสายสวรรค์News Celebrity ตัวแม่ - สายสวรรค์ ขยันยิ่ง

ต่อมา เธอมาทำงานกับทางช่อง 3 และเคยผลิตรายการ Lightning Talk กับ สายสวรรค์ ขยันยิ่ง ที่ทำให้เธอได้รับรางวัลพิธีกรหญิงดีเด่น ประเภทพิธีกรหรือผู้ดำเนินรายการ จากงานประกาศรางวัลโทรทัศน์ทองคำ ครั้งที่ 31 ประจำปี 2559"หนิง-สายสวรรค์" สุดปลื้มรับรางวัลพิธีกรหญิงดีเด่นจากรายการ "ไลท์นิ่ง ทอล์ค" รางวัลโทรทัศน์ทองคำ 

นอกจากนั้น เธอยังเป็นผู้บรรยายโทรทัศน์รวมการเฉพาะกิจแห่งประเทศไทย โดยบรรยายในพระราชพิธีสำคัญ ๆ เช่น เมื่อคราวพระราชพิธีฉลองสิริราชสมบัติครบ 60 ปี พ.ศ. 2549 (พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงครองสิริราชสมบัติครบ 60 ปี เมื่อวันที่ 9 มิถุนายน พ.ศ. 2549) โดยในวันนั้น มีพระราชพิธีบวงสรวงสมเด็จพระบูรพมหากษัตริยาธิราช และ พระราชพิธีเสด็จออกมหาสมาคม ทรงรับการถวายพระพรชัยมงคล ณ สีหบัญชร พระที่นั่งอนันตสมาคม หรือ เมื่อคราวพระราชพิธีพระบรมศพ เช่น พระราชพิธีพระราชทานน้ำสรงพระศพ สมเด็จพระเจ้าบรมวงศ์เธอ เจ้าฟ้าเพชรรัตนราชสุดา สิริโสภาพัณณวดี กรมพระนครปฐมบรมขัตติยานี มหาธีรราชธิดา, พระราชพิธีถวายพระเพลิงพระบรมศพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรยิ่งรู้จักยิ่งทึ่ง-ประทับใจ "สายสวรรค์ ขยันยิ่ง" ผู้ประกาศข่าวที่เจ๋งเกินคำว่ามืออาชีพ  สยามดารา และพระราชพิธีทรงบำเพ็ญพระราชกุศลถวายพระบรมศพพระราชพิธีทรงบำเพ็ญพระราชกุศลถวายพระบรมศพ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 

สายสวรรค์ได้รับรางวัลนาฏราช ครั้งที่ 4 สาขาผู้บรรยายรายการโทรทัศน์ยอดเยี่ยม จากรายการสารคดีเฉลิมพระเกียรติ 70 ปี รัชกาลที่ 9 ตอน "รอยยิ้มจากหยาดเหงื่อ" ช่อง 3“นาคี”กวาด10รางวัลใหญ่เวทีนาฏราช “แต้ว-ป้อง” ซิวดารานำ “เจ๊ฉอด-เอส” ปลื้มผลงาน เธอยังเคยทำหน้าที่แทน กิตติ สิงหาปัด ในกรณีที่กิตติออกภาคสนามหรือไม่สบาย ในรายการข่าว 3 มิติ

ผลงาน
 พิธีกร 
 โทรทัศน์ 
 พ.ศ. 2566 : เรื่องเล่าข่าวดีกับสายสวรรค์ ทุกวันพุธ-ศุกร์ เวลา 20.30-21.00 น. ทางททบ.5 เอชดี (เริ่มวันที่ 8 มกราคม 2566-)

 ออนไลน์ 
 พ.ศ. 2565 : เล่าเรื่องไทยๆ กับสายสวรรค์ ขยันยิ่ง ทางช่อง YouTube
 พ.ศ. 256 : ทางช่อง YouTube:Saisawan Khayanying

 รางวัล 
 รางวัลโทรทัศน์ทองคำ ประเภทผู้ดำเนินรายการหญิงดีเด่น ปี 2559
 รางวัลนาฏราช ประเภทผู้ประกาศข่าวดีเด่น จากรายการเรื่องเด่นเย็นนี้เสาร์-อาทิตย์ ปี 2556
 รางวัลชนะเลิศ โครงการ ITV Award 1997 ประเภทผู้ประกาศข่าวหญิง ปี 2540
 รางวัลพระราชทานประเภทผู้อ่านข่าวที่ใช้ภาษาไทยดีเด่นทางสถานีวิทยุโทรทัศน์ จากกรมประชาสัมพันธ์ ปี 2544-46
 รางวัล Star Entertainment Award ปี 2545 ประเภทผู้ประกาศข่าวหญิงดีเด่น ของสมาคมนักข่าวบันเทิงแห่งประเทศไทย
 รางวัลพระราชทานประเภทผู้อ่านข่าวที่ใช้ภาษาไทยดีเด่นทางสถานีวิทยุโทรทัศน์ จากกรมประชาสัมพันธ์
 รางวัลโทรทัศน์ทองคำ ประเภทผู้ประกาศข่าวหญิงดีเด่น จากสมาคมผู้สื่อข่าวบันเทิงแห่งประเทศไทย
 รางวัลพระราชทาน "เทพทอง" ประเภทบุคคลดีเด่น ด้านวิทยุโทรทัศน์ ปี 2546
 รางวัลนาฏราช ครั้งที่ 4 สาขาผู้บรรยายรายการโทรทัศน์ยอดเยี่ยม จากรายการสารคดีเฉลิมพระเกียรติ 70 ปี รัชกาลที่ 9 ตอน "รอยยิ้มจากหยาดเหงื่อ" ช่อง 3
ฯลฯ

 อ้างอิง 

 แหล่งข้อมูลอื่น 

 เว็บไซต์ส่วนตัวของสายสวรรค์ ขยันยิ่ง 

หมวดหมู่:บุคคลจากอำเภอเทิง
หมวดหมู่:ครูชาวไทย
หมวดหมู่:ผู้ประกาศข่าวช่อง 3
หมวดหมู่:ผู้ประกาศข่าวช่อง 7
หมวดหมู่:ผู้ประกาศข่าวช่อง 11-เอ็นบีที-สทท.
หมวดหมู่:ผู้ประกาศข่าวไอทีวี-ทีไอทีวี-ทีวีไทย
หมวดหมู่:ผู้ประกาศข่าวช่อง 5
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:บุคคลจากสถาบันบัณฑิตพัฒนศิลป์
หมวดหมู่:บุคคลจากมหาวิทยาลัยเทคโนโลยีราชมงคลธัญบุรี
หมวดหมู่:นิสิตเก่าคณะศิลปกรรมศาสตร์ จุฬาลงกรณ์มหาวิทยาลัย